
En kærlig hilsen fra forfatteren


Denne børnevenlige historie blev skabt aften efter aften, når mine børn bad om en godnathistorie. Både trolden og drengen med den røde kasket begyndte efterhånden at blive en del af vores lille familie – som en påmindelse om, at det er okay ikke at være ligesom alle andre.


Mine børn har længe haft glæde af troldens mod til at være anderledes og sårbar, og af drengen med den røde kaskets rummelighed, omsorg og styrke til at se andre, som de er. Historien blev til i en periode, hvor mine egne børn havde det svært.


Nu gives den videre til andre børn, som har brug for at huske: Du er helt din egen og netop det gør dig unik.




Der var engang en trold, som boede dybt inde i skoven.





Han var stor, grøn og så lidt farlig ud.


Men trolden havde et varmt og kærligt hjerte.


Han havde ingen venner, for de andre syntes at han så anderledes ud. Derfor var han ofte alene og trist. Hans største ønske var at få en rigtig ven.

Nogle gange tog han





et lyserødt balletskørt på.


Så snurrede han rundt og dansede,


for det gjorde ham glad og fin.


Når han dansede,


drømte han om at være som alle andre.

Det var fredag.





For trolden betød det én ting: svampejagt!


Hver fredag gik han ud for at finde de største og lækreste svampe til sin aftensmad.


Bare tanken gjorde ham glad.


Han gik ud af sin hule. Ned gennem skoven og fulgte stien.

